Úradný vestník L 086 , 06/04/1993 S. 0016 - 0033

Fínske špeciálne vydanie: Kapitola 3 Zväzok 49 S. 0069

Švédske špeciálne vydanie: Kapitola 3 Zväzok 49 S. 0069



Rozhodnutie Komisie z 5. februára 1993 o veterinárnych podmienkach a o veterinárnom osvedčení pre dovozy registrovaných zvierat koňovitých a zvierat koňovitých určených na chov a produkciu (93/197/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach, ktorými sa riadi premiestňovanie a dovoz z tretích krajín zvierat koňovitých [1], naposledy zmenenú a doplnenú smernicou 92/36/EHS [2], a najmä jej článok 15 bod a), a článok 16, keďže rozhodnutím Rady 79/542/EHS [3], naposledy zmeneným a doplneným rozhodnutím Komisie 93/100/EHS [4], bol vytvorený zoznam tretích krajín z ktorých členské štáty povolia dovozy zvierat koňovitých; keďže je taktiež nevyhnutné zohľadniť regionalizáciu určitých tretích krajín nachádzajúcich sa na vyššie uvedenom zozname, ktorý je predmetom rozhodnutia Komisie 92/160/EHS [5], zmeneného a doplneného rozhodnutím 92/161/EHS [6]; keďže zodpovedné národné veterinárne orgány sa zaviazali oznámiť Komisii a členským štátom telegramom, telexom alebo telefaxom do 24 hodín od potvrdenia výskyt akejkoľvek infekčnej alebo nákazlivej choroby zvierat koňovitých uvedených na zoznamoch A a B Medzinárodného úradu pre nákazlivé choroby alebo schválenie vakcinácie proti ktorejkoľvek z nich alebo v primeranom čase, akékoľvek zmeny v národných dovozných pravidlách týkajúcich sa zvierat koňovitých; keďže podmienky, ktoré sa majú stanoviť pre dovozy zvierat koňovitých na chov a produkciu sa uplatňujú bez toho, aby tým boli dotknuté požiadavky smernice Rady 86/469/EHS [7] v tom zmysle, že na účely výkrmu zvierat koňovitých sanepoužívajú žiadne tyreostatické, estrogénne, androgénne alebo gestagénne látky; keďže členské štáty dovážajú zvieratá koňovité v súlade s ustanoveniami smernice Rady 91/496/EHS [8], naposledy zmenenej a doplnenej rozhodnutím 92/438/EHS [9], ktoré stanovilo zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín; keďže existencia ekvivalentných veterinárnych situácií medzi určitými tretími krajinami oprávňuje vytvoreniu niekoľkých zdravotných zón pre dovoz zvierat koňovitých; keďže rôzne kategórie zvierat koňovitých majú svoje vlastné charakteristické rysy a ich dovozy sa povoľujú na rôzne účely; keďže následne sa musia stanoviť osobitné veterinárne podmienky pre dovozy registrovaných zvierat koňovitých a zvierat koňovitých určených na chov a produkciu; keďže vzhľadom na existenciu rôznych veterinárnych situácií, je z tohto dôvodu potrebné stanoviť niekoľko veterinárnych osvedčení pre registrované zvieratá koňovité a pre zvieratá koňovité určené na chov a produkciu; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Bez toho, aby tým bolo dotknuté rozhodnutie 92/160/EHS, členské štáty povolia dovozy registrovaných zvierat koňovitých a zvierat koňovitých určených na chov a produkciu: - pochádzajúcich z tretích krajín uvedených v prílohe I, a - spĺňajúcich požiadavky stanovené v jednom zo vzorov veterinárnych osvedčení uvedených v prílohe II. Článok 2 Toto rozhodnutie je adresované členským štátom. V Bruseli 5. februára 1993 Za Komisiu René Steichen člen Komisie [1] Ú. v. ES L 224, 18.8.1990, s. 42. [2] Ú. v. ES L 157, 10.6.1992, s. 28. [3] Ú. v. ES L 146, 14.6.1979, s. 15. [4] Ú. v. ES L 40, 17.2.1993, s. 23. [5] Ú. v. ES L 71, 18.3. 1992, s. 27. [6] Ú. v. ES L 71, 18.3.1992, s. 29. [7] Ú. v. ES L 275, 16.9.1986, s. 36. [8] Ú. v. ES L 268, 24.9.1991, s. 56. [9] Ú. v. ES L 243, 25.8.1992, s. 27. -------------------------------------------------- PRÍLOHA I Skupina A Rakúsko, Fínsko, Grónsko, Island, Nórsko Švédsko, Švajčiarsko; Skupina B Austrália, Bielorusko, Bulharsko, Chorvátsko, Česká republika, Cyprus, Estónsko, Maďarsko, Lotyšsko, Litva, bývalá Juhoslovanská republika Macedónsko, Čierna Hora, Nový Zéland, Poľsko, Rumunsko, Rusko [1], Srbsko, Slovenská republika, Slovinsko, Ukrajina; Skupina C Kanada, Hong Kong [2], Japonsko, Spojené štáty americké Skupina D Argentína, Barbados [3],Bermudy [4], Bolívia [5], Brazília [6], Čile, Kuba [7], Jamajka [8], Mexiko, Paraguaj, Uruguaj Skupina E Alžírsko, Bahrain [9], Izrael, Jordánsko [10], Kuvajt [11], Líbia [12], Malta, Maurícius, Omán [13], Tunisko, Spojené arabské emiráty [14] [1] Regionalizácia krajiny uvedená v rozhodnutí Komisie 92/160/EHS. [2] Iba registrované kone. [3] Iba registrované kone. [4] Iba registrované kone. [5] Iba registrované kone. [6] Regionalizácia krajiny uvedená v rozhodnutí Komisie 92/160/EHS. [7] Iba registrované kone. [8] Iba registrované kone. [9] Iba registrované kone. [10] Iba registrované kone. [11] Iba registrované kone. [12] Iba registrované kone. [13] Iba registrované kone. [14] Iba registrované kone. -------------------------------------------------- PRÍLOHA II A. Veterinárne osvedčenie pre dovozy registrovaných zvierat koňovitých a zvierat koňovitých určených na chov a produkciu z tretích krajín zatriedených do skupiny A. B. Veterinárne osvedčenie pre dovozy registrovaných zvierat koňovitých a zvierat koňovitých určených na chov a produkciu z tretích krajín zatriedených do skupiny B. C. Veterinárne osvedčenie pre dovozy registrovaných zvierat koňovitých a zvierat koňovitých určených na chov a produkciu z tretích krajín zatriedených do skupiny C. D. Veterinárne osvedčenie pre dovozy registrovaných zvierat koňovitých a zvierat koňovitých určených na chov a produkciu z tretích krajín zatriedených do skupiny D. E. Veterinárne osvedčenie pre dovozy registrovaných zvierat koňovitých a zvierat koňovitých určených na chov a produkciu z tretích krajín zatriedených do skupiny E. +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------